Ναι, τα VPN επιβραδύνουν τις ταχύτητές σας, επειδή κρυπτογραφούν τη διαδικτυακή σας κίνηση, με τις διαδικασίες κρυπτογράφησης-αποκρυπτογράφησης να αυξάνουν τον χρόνο που απαιτείται από τα VPN και τους εκάστοτε παρόχους υπηρεσιών διαδικτύου (ISP) ως προς τη δρομολόγηση των δεδομένων σας. Σε περίπτωση που συνδεθείτε σε έναν απομακρυσμένο διακομιστή VPN, θα βιώσετε επιβραδύνσεις στις ταχύτητές σας, επειδή θα χρειαστεί περισσότερος χρόνος για τη μεταφορά των δεδομένων από τη συσκευή σας προς τον διακομιστή του VPN.
Ωστόσο, τα περισσότερα κορυφαία VPN λαμβάνουν ορισμένα μέτρα προκειμένου να ελαχιστοποιήσουν τις απώλειες στην ταχύτητα. Για παράδειγμα, παρέχουν ειδικά βελτιστοποιημένους ως προς την ταχύτητα διακομιστές στα περισσότερα μέρη του κόσμου, ούτως ώστε οι χρήστες να μπορούν να βρίσκουν κοντινούς διακομιστές για γρήγορες ταχύτητες. Επίσης, προσφέρονται με γρήγορα πρωτόκολλα VPN (κανόνες που υπαγορεύουν τον τρόπο δημιουργίας μιας σύνδεσης VPN). Στις δοκιμές μας, τα ExpressVPN, Private Internet Access και ProtonVPN επιβράδυναν τις ταχύτητές μας μονάχα κατά 15–30% κατά μέσο όρο, ποσοστό αρκετά καλό — οι ιστοσελίδες φορτώθηκαν άμεσα, τα βίντεο 4K χρειάστηκαν μονάχα 5–10 δευτερόλεπτα για να φορτώσουν, ενώ το torrenting μεγάλων αρχείων, μεγέθους 20–30 GB, διήρκησε 15–30 λεπτά.
Σε περίπτωση που βιώνετε σημαντικές επιβραδύνσεις με τη χρήση ενός VPN, παρακάτω ακολουθούν ορισμένες λύσεις που θα σας βοηθήσουν να ανεβάσετε την ταχύτητά των συνδέσεών σας:
Συνδεθείτε σε έναν κοντινό ή τοπικό διακομιστή VPN.
Χρησιμοποιήστε πρωτόκολλα υψηλών ταχυτήτων, όπως είναι τα WireGuard και IKEv2/IPSec, αντί του OpenVPN, το οποίο είναι πιο αργό.
Χρησιμοποιήστε ενσύρματη σύνδεση αντί των ασύρματων WiFi συνδέσεων— μία αδύναμη σύνδεση WiFi μπορεί να επιβραδύνει σημαντικά τις ταχύτητες του VPN σας.
Κλείστε κάθε εφαρμογή που δεν χρησιμοποιείτε και βρίσκεται συνδεδεμένη στο διαδίκτυο — με τον τρόπο αυτό το VPN θα έχει να δρομολογήσει και να κρυπτογραφήσει λιγότερη διαδικτυακή κίνηση, αυξάνοντας έτσι τις ταχύτητές σας.